Nelson (55) weer op 6 Junie in hof | Netwerk24
Nelson (55) weer op 6 Junie in hof
Die hofsaak van Galinda Nelson (55) is Maandagoggend 6 Mei in die Worcester-landdroshof tot 6 Junie uitgestel vir verdere ondersoek en 'n besluit oor die streekhof.
Nelson, wat na bewering 'n kind met 'n ketting aan 'n bed vasgemaak het, staan voorlopig tereg op twee aanklagte van kindermishandeling.
Nelson het Maandag weer in die hof aangedui sy gaan haar eie verdediging behartig.
Nelson is Dinsdag 29 Januarie in hegtenis geneem nadat die polisie toegeslaan het waar 12 kinders tussen twee en 16 jaar oud in 'n opslaangebou op 'n afgeleë plaas in die Scherpenheuwel-gebied buite Worcester aangehou is. Die kinders was glo onder haar toesig.
Die kinders is intussen deur maatskaplike werkers van die departement van maatskaplike ontwikkeling na 'n plek van veilige bewaring geneem.